cyanic-selkie/wikianc huggingface dataset:
Մեղվաթույն
Մեղվաթույն, ապիտոքսին (լատ․ apis — մեղու և հունարեն թարգմանաբար τοξικός — թույն), աշխատավոր մեղվի խայթող օրգանի թելանման գեղձի արտազատուկ։ Անգույն, թանձր, յուրահատուկ հոտով դառնահամ հեղուկ է։ Քիմիական բաղադրությունը դեռևս լրիվ ուսումնասիրված չէ։ Պարունակում է կենսաբանորեն ակտիվ սպիտակուց (մելիտին), ֆերմենտներ (հիալուրոնիդազ, լեցիտինագ A), ազատ ամինաթթուներ, հիստամին, մրջնաթթու և այլ թթուներ, ճարպեր, ցնդող յուղեր, որոշ միկրոտարրեր և այլն։ Մեղվաթույնի ազդող նյութերից են հիստամինի գլիկոզիդը, լիպիդները և սապոնինանման (կենդանական ծագման) նյութերը։ Խտությունը 1,1313 գ/սմ3 է, օդում արագ պնդանում է։ Հեշտ լուծվում է ջրում, ավելի դժվար՝ մրջնաթթվում և 60% սպիրտում։ Ջերմակայուն է (սառեցումը և տաքացումը մինչև 115°С չեն փոխում նրա հատկությունները)։ Մեղուն խայթելիս արտադրում է 0,2—0,3 մգ թույն, մահացու քանակը՝ մոտ 0,2 գ (500—1000 խայթոց)։ Մեղվաթույնը ունի հակաբորբոքային և խոլինոլիտիկ ազդեցություն։ Մեղվաթույնի պատրաստուկները (վենապիոլին, տոքսապին, ապիզարտրոն, վիրապին) օգտագործվում են լուծույթներում, քսուքներում, էլեկտրաֆորեզի միջոցով մի շարք հիվանդությունների՝ հոդացավերի, մկանաբորբերի, նյարդացավերի, ռադիկուլիտի, տրոֆիկ (սնուցողական) խոցերի, թրոմբոֆլեբիտի և այլնի բուժման համար։ Հակացուցված է վարակիչ, լյարդի, երիկամների, արյան, սիրտ-անոթային համակարգի, հոգեկան հիվանդությունների, շաքարախտի և հատկապես մեղվաթույնի նկատմամբ անհատական գերզգայունության դեպքում։
Երիտասարդ մեղուների թույնը շատ քիչ է, երկուշաբաթյա տարիք ունեցողներն ունեն ամենաշատ թույնը, այնուհետև նրանց թունագեղձն սկսում է ետ զարգանալ։ Կան թույն հավաքելու մի քանի եղանակներ, բայց դրանք բոլորն էլ մեղվին մահվան են հասցնում։
Մեղվաթույն կարելի է ստանալ նաև մեղուներին քնեցնելու եղանակով։ Թույն հավաքելու եղանակներն անընդհատ կատարելագործվում են։ Վերջին ժամանակներս օգտագործվում են նաև էլեկտրական սարքավորումներ՝ մեղվափեթակի անցքի մոտ տեղադրում են ապակի, որի վրա փռում են բարակ մետաղական ցանց, որի միջով թույլ հոսանք են թողնում։ Մեղուն, հարվածի ենթարկվելով, խայթում է ապակին և թույն արտադրում։ Մեղուն նաև արտադրում է մեղր մոմ և  կաթնահյութ։
Մեղվաթույնի բուժական ազդեցություն
Կան մարդիկ, որոնք ի ծնե չեն կարող դիմանալ անգամ 1 մեղվի խայթոցին, հայտնի են մահվան դեպքեր։ Մեղվաբույծները, որոնք աստիճանաբար ընտելացել են խայթոցներին, կարող են դիմանալ միաժամանակյա 1000 խայթոցի, իսկ սովորական մարդկանց համար միաժամանակյա 500 խայթոցը կարող է մահացու լինել։
Թունավոր դոզաների դեպքում մեղվաթույնը տրոհում է էրիթրոցիտները։ Բուժական և թունավոր դոզաների միջև գոյություն ունի մեծ տարբերություն, որը հնարավորություն է տալիս յուրաքանչյուր հիվանդի համար ընտրել անհատական չափաքանակ։ Մեղվաթույնը կարելի է օրգանիզմ մտցնել տարբեր եղանակներով՝ ներարկում, ինհալյացիա, քսուքի, դեղահաբի տեսքով, բայց ամեաարդյունավետը մեղվի խայթոցին ենթարկվելն է։ Խայթման վտանգավոր տեղամաս է համարվում քիմքը, կլանը, վզի կողքային մասերը, աչքերը, ծնկի ետին մասը։
Մեղվթույնը կիրառում են սակավարյունության, տրոմբոֆլեբիտի, աթերոսկլերոզի, հիպոֆիզ-մակերիկամային համակարգի վատ աշխատանքի, ճառագայթային հիվանդության, ռևմատիկ պոլիարտրիտի, ռադիկուլիտի, նյարդային բորբոքումների, խոցերի, բրոնխիալ ասթմայի, միգրենի, հիպերտոնիայի դեպքում։ Մեղվաթույնով բուժումը հակացուցված է լյարդի, երիկամների, ենթաստամոքսային գեղձի հիվանդությունների, շաքարախտի, թոքախտի, ուռուցքների, սրտային անբավարարության, հյուծվածության, վարակների դեպքում։
Այդ հիվանդությունների դեպքում մեղվաթույնի կիրառումը սրում է հիվանդությունը, վատացնում հիվանդի ընդհանուր վիճակը։ Մարդկանց 0,5-2%-ը տառապում է մեղվաթույնի նկատմամբ գերզգայունությամբ, որը կարող է մահվան հասցնել։ Այդ հանգամանքը ճշտելու համար պետք է հիվանդին ենթարկել մեղվաթույնի շատ փոքր քանակության ազդեցությանը, եթե դրանից հետո առաջանում է ընդհանուր թուլություն, գլխացավ, բարձրանում է ջերմաստիճանը, մեզի մեջ ավելանում են սպիտակուցն ու շաքարը, ապա բուժումը մեղվաթույնով հակացուցված է։
Մեղուներին խայթոցի համար հաճախ տեղադրում են ուսերին, ազդրերին՝ փոխելով տեղերը այնպես, որ նույն տեղում խաայթոցի հերթը հասնի 4-5 օր հետո։ Խայթման տեղամասը կախված է նաև հիվանդության բնույթից, օրինակ՝ հիպերտոնիայի դեպքում մեղուն պետք է խայթի ականջների ետին մասերը, գոտկատեղը։ Աչքերի հիվանդության դեպքում՝ քունքերը, գիշերամիզության դեպքում՝ փորը, չլավացող վերքերի դեպքում վերքից՝ 5 սմ հեռավորության վրա, վահանաձև գեղձի հիվանդության դեպքում՝ գեղձից վեր աջ ու ձախ կողմերը, գոտկատեղը։ Բուժման ընթացքում պետք է պաշտպանել մրգա-բանջարեղենային դիետա։ Մեղվաթույնի կիրառմանը զուգընթաց ցանկալի է նաև մեղրի օգտագործումը։ Թույնը չպետք է կիրառել կուշտ ուտելուց անմիջապես հետո և չի կարելի օգտագործել խմիչքներ, սուր համեմունքներ։
Արտաքին հղումներ
Կատեգորիա:Մեղվաբուծություն Կատեգորիա:Մեղուներ Կատեգորիա:Թույներ
Արամ Տեր-Հովհաննիսյան (դիրիժոր)
Արամ Արտեմի Տեր-Հովհաննիսյան, հայ խորհրդային դիրիժոր և խմբավար։ ՀԽՍՀ ժողովրդական արտիստ (1956)։
Կենսագրություն
Ընդհանուր կրթությունն ստացել է Թիֆլիսի Ներսիսյան դպրոցում, յուրացրել ազգային երաժշտության այնտեղ կայունացած ավանդույթները։ Երաժշտական սկզբնական պատրաստությունը ձեռք է բերել նաև Քրիստափոր Կարա Մուրզայից ու Ազատ Մանուկյանից, որոնց խմբերում երգել է պատանի հասակում։
1905-1907 թվականներին սովորել է Թիֆլիսի երաժշտական ուսումնարանում, աշակերտել Ն․ Նիկոլաևին (ստեղծագործություն), Զ․ Փալիաշվիլուն (երաժշտության տեսության և երգչախմբային դասարան), Հ․ Տեր-Դավթյանին (դաշնամուր), նաև՝ մշակել ձայնը։
1913-1918 թվականներին սովորել է Պետերբուրգի կոնսերվատորիայի կոմպոզիցիայի տեսության բաժնում (ուսուցիչներ՝ Վ․ Կալաֆատի, Ն․ Չերեպնին, Յա․ Վիտոլ, Մ․ Շտեյնբերգ), հեղինակել է դաշնամուրային սոնատ և այլ գործեր (արժանացել է Ա․ Գլազունովի ջերմ հավանությանը), կատարելագործվել դիրիժորական արվեստում։ 1910 թվականից երգել է տեղի հայկական եկեղեցու երգչախմբում, 1914-1918 թվականներին ղեկավարել այն (փոխարինելով Ռ․ Մելիքյանին), հանդես եկել հայկական խմբերգային համերգներով։
1918-1937 թվականներին աշխատել է Լենինգրադի Փոքր թատրոնում որպես ստուդիայի ղեկավար (մինչև 1928 թվականը) և դիրիժոր, վարել Պ․ Չայկովսկու «Եվգենի Օնեգին», «Մազեպա», Ա․ Բորոդինի «Իշխան Իգոր», Ն․ Ռիմսկի-Կորսակովի «Մոցարտ և Սալիերի», Ջ․ Վերդիի «Աիդա» և այլ օպերաներ։
1929 թվականին մասնակցել է Զանգեզուրում Քրիստափոր Քուշնարյանի երգ հավաքող գիտական արշավախմբին։ 1931 թվականին, 1936 թվականին և 1937 թվականին Հայարտան հրավերով և նրա երգչախմբով Թիֆլիսում տվել է կոմիտասյան ծրագրով համերգներ։
1940-1941 թվականներին՝ Հայաստանի պետական երգչախմբի գեղարվեստական ղեկավար և գլխավոր խմբավար։ Հայկական դասական և ժամանակակից խմբերգային երաժշտության ծրագրերից բացի, իրականացրել է Մոցարտի «Ռեքվիեմ»-ի, Բեթհովենի «Իններորդ սիմֆոնիա»-ի և այլ գլուխգործոցների առաջին կատարումը Հայաստանում, Երևանի երաժշտական կոմեդիայի թատրոնում պատրաստել ու ղեկավարել է արևմտաեվրոպական ու հայկական դասական օպերետների ներկայացումներ (դրանց թվում՝ Տիգրան Չուխաճյանի «Կարինե»-ն)։ Արամ Տեր-Հովհաննիսյանը 1942 թվականին հրավիրվել է Երևանի երաժշտական կոմեդիայի թատրոն և դարձել թատրոնի առաջին գլխավոր դիրիժորն ու խմբավարը։ Նրա ղեկավարության տարիներին (1942-1946 թվականներ) բեմադրվել են 10-ից ավելի օպերետներ և երաժշտական ներկայացումներ։ Պատրաստել և ղեկավարել է արևմտաեվրոպական և հայկական դասական օպերետների ներկայացումներ, այդ թվում` «Բայադերա», «Հրո քրմուհին», «Ատամնաբույժն արևելյան», «Սիլվա» (հայերեն և ռուսերեն), «Լեբլեբիջի», «Մարիցա», «Խեղճ Իոնաֆան», «Ուշ լինի, նուշ լինի», «Թագավորը զվարճանում է», «Սերենադա», «Մարիցա», «Ռոզ Մարի» ։
Որոշ ընդմիջումից հետո, 1954-1961 թվականներին նորից ստանձնել է Հայաստանի պետական երգչախմբի գեղարվեստական ղեկավարությունը, 1956 թվականին մեծ հաջողությամբ հանդես եկել Մոսկվայում՝ Հայ արվեստի երկրորդ տասնօրյակին։
1969 թվականից Հայաստանի երգչախմբային ընկերության երգչախմբի (ներկայումս՝ Տեր-Հովհաննիսյանի անվան) գեղարվեստական խորհրդատու, իրականացրել է հայ հնագույն շարականների պատրաստումը (ցուցադրվել են Արևելյան Եվրոպայի հնագույն երաժշտության փառատոնին, Լեհաստան, 1969) և Կոմիտասի «Հայր մեր» ստեղծագործության (Կոմիտասի 100-ամյա հոբելյանին) առաջին կատարումը։ Վարել է նաև մանկավարժական աշխատանք (Լենինգրադում և Երևանի Ռոմանոս Մելիքյանի անվան երաժշտական ուսումնարանում)։ 1945-1947 թվականներին եղել է Ֆրունզեի օպերային թատրոնի գլխավոր դիրիժոր, նպաստել կիրգիզական խորհրդային օպերայի զարգացմանը։
Տեր-Հովհաննիսյանը բազմահմուտ երաժիշտ էր, ցայտուն տաղանդի տեր խմբավար։ Խորհրդահայ երգչախմբային արվեստում սկզբնավորել է կատարողական-ոճական նոր ուղղություն, որի էությունն էր՝ երգի առավել երգային, խոսքի առավել խոսքային և, ընդհանրապես, երաժշտության առավելապես կենդանի, արտահայտիչ, բարձր արվեստի չափանիշներով գնահատվող ու խիստ տրամաբանված մեկնաբանումը։ Նրան հատուկ էին գեղարվեստական նուրբ ճաշակն ու պահանջկոտությունը, կատարման դասական ավանդույթների պահպանումն ու, միաժամանակ, համարձակ նորարարությունը։
Պարգևներ
Պարգևատրվել է Աշխատանքային կարմիր դրոշի շքանշանով։
Արտաքին հղումներ
Կատեգորիա:1886 ծնունդներ Կատեգորիա:1970 մահեր Կատեգորիա:Հայ դիրիժորներ Կատեգորիա:Հունվարի 25 ծնունդներ Կատեգորիա:Դեկտեմբերի 20 մահեր Կատեգորիա:Թիֆլիս քաղաքում ծնվածներ Կատեգորիա:Երևան քաղաքում մահացածներ Կատեգորիա:ՀԽՍՀ ժողովրդական արտիստներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Թիֆլիսի Ներսիսյան դպրոցի շրջանավարտներ
Ժամացույց (համաստեղություն)
Ժամացույց, փոքր և նվաղ համաստեղություն հարավային երկնքում։ Դա ստեղծվել է 18-րդ դարում Նիկոլա Լուի Լակայլի միջոցով։ Դա ժամանակակից 88 համաստեղություններից մեկն է։
Կիզիլյարովո (գյուղ, Զիանչուրինսկի շրջան)
Կիզիլյարովո (Кызылярово, Ҡыҙылъяр), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 110 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Զիանչուրինսկի շրջանի բնակավայրեր
Ալֆոնսո IX Լեոնացի
Ալֆոնսո IX Լեոնացի, Լեոնի և Գալիսիայի թագավորը Բուրգունդյան արքայատոհմից, կառավարել է 1188-1230 թվականներին։ Ֆերդինանդ II-ի և Ուռակա Պորտուգալացու որդին է։ Գահ է բարձրացել հոր մահից հետո և կառավարել մինչև մահ։ Ըստ Իբն Խալդունի՝ նա ունեցել է Baboso (Թացմորուքավոր) մականունը, որը կրում էր այն պատճառով, քանի զայրանալիս բերանից փրփուր էր դուրս գալիս։
Կենսագրություն
Ալֆոնսոն ծնվել է Սամորայում և եղել է Ֆերդինանդ II-ի և Ուռակա Պորտուգալացու միակ որդին։ Դառնալով Լեոնի կառավարիչը՝ ակտիվ մասնակցություն է ունեցել Ռեկոնկիստային՝ արաբներից նվաճելով գրեթե ամբողջ Էստրեմադուրան։
Կառավարման ժամանակ մեկ այլ առավել կարևոր իրադարձություն էր 1188 թվականի Լեոնում գումարված Կորտեսը՝ առաջին եվրոպական խորհրդարանը՝ համաձայն ՅՈՒՆԵՍԿՕ-յի «Աշխարհի հիշողություն» ծրագրի ։ Այս քայլին գնալուն թագավորին հարկադրել է իր կառավարման սկզբնական շրջանում տնտեսական դժվար դրությունը և անհրաժեշտություն է ստեղծվել մեծացնելու հարկերը. անհրաժեշտ էր բարձրացնել ընչազուրկ դասակարգի հարկերը, որոնք էլ սկսեցին բողոքել։ Այդ ժամանակ Ալֆոնսոն որոշում է կայացրել հրավիրել ընդհանուր ժողով բնակիչների, հոգևորականների և քաղաքը ներկայացնողների հետ, որոնք պահանջում էին փոխհատուցում և վերահսկողություն սահմանել թագավորի ծախսերին։
Այն բանից հետո, երբ Ալֆոնսո VIII Կաստիլացին Ալարկոսի մոտ ճակատամարտում ջախջախվել է, Ալֆոնսո IX-ը մուսուլմաների օգնությամբ ներխուժել է Կաստիլիա։ 1197 թվականին ամուսնացել է իր զարմուհի Բերենգարիա Կաստիլացու հետ՝ Լեոնի և Կաստիլիայի միջև խաղաղությունն ամրապնդելու նպատակով։ Քանի որ ամուսինները սերտ ազգակցական կապեր ունեին, Հռոմի պապ Ցելեստին III-ի թագավորի և թագավորության վրա ինտերդիկտ է դրել։ Հետագայում պապը փոխել է իր որոշումը՝ միայն Ալֆոնսոյին վտարելով եկեղեցուց, ինչն իրականում այդքան էլ չի անհանգստացրել թագավորին, որը հոգևորականության մեջ ուներ իր սեփական աջակցությունը։
1218 թվականին Ալֆոնսոն հիմնել է Սալամանկայի համալսարանը՝ հնագույնն Իսպանիայում։ Թագավորը իր կյանքի վերջին տարիներին ուղևորվել է Սանտյագո դե Կոմպոստելա՝ այցելելու Սուրբ Հակոբի մասունքներին, որի մասին չափազանց շատ էր կարդացել։ Ճանապարհին իրեն վատ է զգացել և կանգ է առել Վիլյանուեվա դե Սառիա մոտ, որտեղ էլ մահացել է 1230 թվականի սեպտեմբերի 23-ին կամ 24-ին։ Համաձայն կտակի՝ թաղվել է Սանտյագո մայր տաճարի մոտ՝ հոր կողքին։
Երեխաներ
Բացի ամուսնությունների օրինական երեխաներին, Ալֆոնսոն ունեցել է նաև ապօրինի շատ երեխաներ, որոնցից միայն 15-ի անուններն են հայտնի։ Անօրինական աղջիկներից մեկին՝ Ալդոնսային ամուսնացրել են Պեդրո Պոնսե դե Կաբրեր ասպետի հետ։ Ի նշան արքա Լեոնից ծագման՝ նրա հետնորդներն ընդունել են Պոնսե դե Լեոն ազգանունը։
Գրականություն
Կատեգորիա:Լեոնի արքաներ
Կրիժանովկա (գյուղ, Խմելնիկի շրջան)
Կրիժանովկա (Крижанівка), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 1710 թվականին։
2001 թվականի տվյալներով Կրիժանովկա գյուղում բնակվում էր 70 մարդ։ Բնակավայրը զբաղեցնում է 0,52 կմ² տարածք։ Բնակչության խտությունը կազմում էր 134,62 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Խմելնիկի շրջանի բնակավայրեր Կատեգորիա:Ուկրաինայի գյուղեր Կատեգորիա:1710 թվականին հիմնադրված բնակավայրեր
Միլիտելո Ռոզմարինո
Միլիտելո Ռոզմարինո  (Militello Rosmarino) կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 1436 մարդ, բնակչության խտությունը կազմում է 50 մարդ/կմ²։ Զբաղեցնում է 29 կմ² մակերես տարածք։ Փոստային ինդեքսն է՝ 98070։ Հեռախոսային կոդը՝ 0941։
Ժողովրդագրություն
Բնակչության թվաքանակի փոփոխությունները.։
Նադյա Լեժե
Նադեժդա Պետրովնա Խոդասևիչ-Լեժե (Nadia Khodossievitch Léger, Nadieżda Wanda Chodasiewicz-Grabowska / также Nadia Léger, Nadia Khodasevich Leger, / Khodasievitch / Chodasiewitch, ), ռուս և ֆրանսիացի նկարիչ, գեղանկարիչ, գրաֆիկական նկարիչ։
20-րդ դարի խճանկարիչ, բանաստեղծ Վլադիսլավ Խոդասևիչի զարմուհին, նկարիչ Ֆերնան Լեժեի կինը և օգնականը, Ֆերնան Լեժե թանգարանի հիմնադիրը։
Կենսագրություն
Ապագա նկարչուհու ծնողները Բելառուսիայի Բորիսովսկի շրջանից էին։ Մայրը՝ Մարիան, ծնվել էր Զեմբին գյուղում, հայրը՝ Պյոտրը, Մուժանկայում։ Հայրը օղու վաճառքի կրպակում «գործակատար» էր, ընտանիքը բազմանդամ էր և աղքատ։ Երիտասարդ Նադյայի նկարիչ դառնալու մասին երազանքները հարազատների կողմից ընկալվում էին որպես անհեթեթ քմահաճություն ։
Սմոլենսկ - Վարշավա
1919 թվականին Նադյա Խոդասևիչը մեկնում է Սմոլենսկ և ընդունվում «Սովմաս» պետական ազատ արվեստանոց։ Այստեղ նա առնչվում է արվեստի ուժով աշխարհը վերափոխելու վեհ գաղափարների հետ։ Սմոլենսկի Սովմասում գործում էր Վիտեբսկի ՈՒՆՈՎԻՍ-ի մասնաճյուղը, որը ստեղծել և ղեկավարում էր առաջատար ավանգարդիստ Կազիմիր Մալևիչը։ Երիտասարդ նկարչուհուն ապշեցնում է նոր արվեստում աշխարհընկալման նորարարական համակարգը, որի մասին պատմում էին նրա դաստիարակները՝ Մալևիչի աշակերտները, գեղանկարիչ-ավանգարդիստ և տեսաբան Վլադիսլավ Ստրժեմինսկին և նրա կինը՝ քանդակագործ-կոնստրուկտիվիստ Կատարժինա Կոբրոն։
Փարիզ
1924 թվականին զույգը մեկնում է Փարիզ։ Նադյա Խոդասևիչը ավարտում է ուսումը և ստաժավորում անցնում Ժամանակակից արվեստի ակադեմիայում՝ Ֆերնան Լեժեի գլխավորությամբ։ Սակայն Ստանիսլավ Գրաբովսկու հետ համատեղ կյանքը Փարիզում հաջող չստացվեց, և 1927 թվականին, դստեր՝ Վանդայի ծնվելուց անմիջապես հետո ամուսինները բաժանվեցին։
Գրաբովսկու ընտանիքը շարունակում է նյութապես աջակցել Նադյային և նրա դստերը։ 1929-1930 թվականներին Գրաբովսկու կողմից ուղարկված գումարի զգալի մասը Նադյա Խոդասևիչը ներդնում է ֆրանս–լեհական ավանգարդիստական «L’Art Contemporain - Sztuka Współczesna» ամսագրի հրատարակման գործում, նա հանդես է գալիս Վանդա Խոդասևիչ-Գրաբովսկի (Nadieżda Wanda Chodasiewicz-Grabowska) անվամբ և ամսագրի նկարազարդական մասում հրապարակում է իր լակոնիկ աբստրակտ աշխատանքը Ժան Արպի (1886-1966) ոգով, իսկ Արպի խոսքը ներկայացվում է ամսագրի նույն համարում։ Երկու տարվա ընթացքում հրատարակվում է ընդամենը 3 համար ։
1930-ականների սկզբում Նադյա Խոդասևիչը Վլադիսլավ Ստրժեմինսկու շնորհիվ պահպանում է կապերը լեհական ավանգարդիստների հետ։ Բացի այդ նա մասնակցում է փարիզյան «23» պատկերասրահում «Շրջան և քառակուսի» («Cercle et Carré») միավորման կողմից կազմակերպված ցուցահանդեսին։
Երկրորդ համաշխարհային պատերազմի սկզբում Նադյա Խոդասևիչը միանում է Դիմադրության շարժմանը՝ օկուպացված Փարիզում մասնակցելով ընդհատակյա աշխատանքներին։ 1944 թվականին նա միացավ Խորհրդային հայրենասերների միությանը և Նախկին ռազմագերիների օգնության միությանը։ 1945 թվականին Նադյան կազմակերպում է գեղանկարչության աճուրդ՝ ներկայացնելով իր աշխատանքները և համոզելով, որ աճուրդին մասնակցեն նշանավոր նկարիչներ՝ Պիկասոն, Ժորժ Բրաքը ։ Հավաքված միջոցները ուղղվել են խորհրդային ռազմագերիների և արտագաղթվածների օժանդակությանը։
Ամուսնություն Լեժեի հետ
Առաջին կնոջ՝ Ժաննա Լոյի մահից որոշ ժամանակ անց Ֆերնան Լեժեն սկսեց հատուկ ուշադրություն դարձնել Ակադեմիայի նախկին ունկնդիր, այդ պահին իր անձնական օգնական Նադյա Խոդասևիչ-Գրաբովսկայային։ Ֆերնանը և Նադյան ամուսնացան 1952 թվականի փետրվարի 21-ին։ Ամուսնության գրանցումը կայացավ Մոնռուժի քաղաքապետարանում ։ Համեստ հարսանիքից հետո Լեժե ամուսինները բնակվեցին Փարիզի հարավարևմտյան արվարձանի Ժիֆ-սյուր-Իվետում գտնվող փոքրիկ տանը՝ իր հարակից այգով ։
1955 թվականի օգոստոսի 17-ին, 75 տարեկան հասակում Ֆերնան Լեժեն մահացավ՝ կնոջը թողնելով նշանակալի ժառանգություն, այդ թվում Բիոտ քաղաքի շրջակայքում՝ միջերկրծովյան Անտիբայում գտնվող տունը և արվեստի ստեղծագործությունների հավաքածուն։
Ֆերնան Լեժեի հուշարձան
Ամուսնու հիշատակի համար Խոդասևիչ-Լեժեն ձեռնամուխ եղավ ամուսնու աշխատանքների խոշոր հավաքածուով Բիոտ քաղաքում Լեժեի թանգարանի ստեղծմանը։ 1957 թվականի փետրվարի 4-ին դրվեց Ֆերնան Լեժեի թանգարանի առաջին քարը, որի նախագիծը մշակել էր ճարտարապետ Անդրեյ Սվեչինը։ Նույն թվականին նա նկարչի հայրենիքում՝ Նորմանդիայի Լիզոր գյուղում, կազմակերպում է թանգարան-ֆերմա։
1959 թվականին Խոդասևիչ-Լեժեն 40 տարվա ընդմիջումից հետո առաջին անգամ եղավ նախնիների հողում։ (Ծնողները մահացել են`սկզբում հայրը, 1922 թվականին, մայրը՝ 1952 թվականին:) 1963 թվականին նա ամուսնու աշխատանքները բերում է Մոսկվա՝ ցուցահանդեսի։ 1960 թվականի մայիսի 13-ին Բիոտում կայացավ Լեժեի թանգարանի բացման արարողությունը։ Միջոցառման պատվավոր նախագահներն էին Ժորժ Բրաքը, Պաբլո Պիկասոն և Մարկ Շագալը։
1967 թվականին Խոդասևիչ-Լեժեն և Ժորժ Բոկեն թանգարանը, այնտեղ գտնվող Ֆ. Լեժեի հավաքածուն և այն հողատարածքը, որի վրա կառուցված էր թանգարանը, նվիրաբերեցին Ֆրանսիային։ Հիմնադրվելուց 10 տարի անց Լեժեի թանգարանը ստացավ Ֆերնան Լեժեի ազգային թանգարանի կարգավիճակ։ 1969 թվականի փետրվարի 4-ին Ֆրանսիայի մշակույթի նախարար Անդրե Մալրոն ելույթ ունեցավ թանգարանի բացմանը։
Թանգարանում ներկայացված են Ֆերնան Լեժեի 348 ստեղծագործություններ՝ գեղանկարներ, նկարներ, խճանկարներ, բրոնզե առարկաներ, կերամիկա, գոբելեն, ինչպես նաև նվիրատուի՝ Նադյա Լեժեի աշխատանքներից, այդ թվում՝ Չայկովսկու, Տոլստոյի, Մայակովսկու և Գագարինի խճանկարային դիմանկարները։ Խոդասևիչ-Լեժեն և իր ամուսինը՝ Ժորժ Բոկեն (Georges Bauquier, 1910-1997) դարձան Լեժեի թանգարանի ցմահ հոգաբարձուները ։
Համբավը ԽՍՀՄ-ում
Խոդասևիչ-Լեժեն դարձավ ԽՍՀՄ-ում Ֆերնան Լեժեի ստեղծագործությունների մասսայականացնողը և նրա նկարները Մոսկվա բերողը (և՛ ցուցահանդեսների համար, և՛ նվեր թանգարաններին)։ Նա կազմակերպել է խորհրդային նկարիչների ցուցահանդեսներ Ֆրանսիայում, իր մոտ հյուրընկալում էր խորհրդային ռեժիսորների, դերասանների, անձամբ ծանոթ էր հայտնի քաղաքական գործիչների, գրականագետների, արվեստի գործիչների հետ, այդ թվում՝ Իլյա Էրենբուրգի, Լյուբով Օռլովայի, Լիլիա Բրիկի, Նիկոլայ և Նինա Չերկասովների, Կոնստանտին Սիմոնովի և Վալենտինա Սերովի, Ռոդիոն Շչեդրինի, Ալեքսանդր Զարխիի, Սերգեյ Յուտկևիչի։ 1972 թվականի ապրիլի 10-ին խորհրդային կառավարությունը ԽՍՀՄ Գերագույն Խորհրդի նախագահության հրամանագրով Խոդասևիչ-Լեժեին պարգևատրեց Աշխատանքային կարմիր դրոշի շքանշանով, «Խորհրդային- ֆրանսիական համագործակցության զարգացման բնագավառում ունեցած մեծ ներդրման համար»։
Խճանկարներ Դուբնայում
Նադյա Լեժեի կողմից ստեղծված 20-րդ դարի նշանավոր անհատականությունների խճանկարային դիմանկարները տեղադրված են «Միր» կուլտուրայի տան դիմացի պուրակում (10 խճանկար) և Տիեզերագնացների հրապարակում՝ «Հոկտեմբեր» կուլտուրայի տան մոտակայքում (4 խճանկար) ։
Ծանոթագրություններ
Կատեգորիա:Ռուս նկարչուհիներ Կատեգորիա:Ֆրանսիացի արվեստագետներ Կատեգորիա:20-րդ դարի նկարչուհիներ Կատեգորիա:Նկարիչների կանայք
Ստարովյազովսկի (Կոնստանտինովսկի շրջան)
Ստարովյազովսկի (Старовязовский), ավան Ռուսաստանի Դաշնության Ռոստովի մարզի Կոնստանտինովսկի շրջանում։ Մտնում է Ստիչնովսկի գյուղական համայնքի կազմի մեջ։
Կատեգորիա:Ռոստովի մարզի Կոնստանտինովսկի շրջանի բնակավայրեր Կատեգորիա:Ռուսաստանի ավաններ
Բրուսք (Ավերոնի գավառ)
Բրուսք (Brusque), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2008 թվականի դրությամբ կազմում է 314 մարդ, բնակչության խտությունը` 8.68 մարդ/կմ²։ Բնակավայրը զբաղեցնում է 36.18 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 150 աշխատունակ (15-64 տարեկան) բնակիչ, որոնցից ակտիվ էին 102-ը, իսկ ոչ ակտիվները` 48։ Ակտիվության ցուցանիշը կազմում է 68,0 %։ 102 աշխատունակ մարդկանցից աշխատել է 93 անձ (57 տղամարդ և 36 կին)։ Գործազուրկ են եղել 9 անձ (2 տղամարդ և 7 կին)։ 48 անաշխատունակներից 5-ը եղել են աշակերտներ կամ ուսանողներ, 23-ը` թոշակառուներ, իսկ 20-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Տաալի
Տաալի (Taali), գյուղ Էստոնիայի Պյարնումաա նահանգի Տոռի շրջանում։
Արտաքին հղումներ
Կատեգորիա:Էստոնիայի Պյարնումաա նահանգի Տոռի շրջանի բնակավայրեր Կատեգորիա:Էստոնիայի գյուղեր
Հրդեհ ՀՀ ՊՆ N զորամասում (2023)
Հրդեհ ՀՀ ՊՆ N զորամասում (2023), խոշոր հրդեհ Հայաստանի Հանրապետության Զինված ուժերի 2-րդ բանակային կորպուսի N զորամասի ինժեներասակրավորային վաշտի կացարանում 2023 թվականի հունվարի 19-ին՝ ժամը 01:30-ին, որի հետևանքով զոհվել է առնվազն 15 զինծառայող, 3 զինծառայողի վիճակը գնահատվում է ծանր ։ Զորամասը գտնվում է Գեղարքունիքի մարզի Ազատ գյուղի տարածքում։ Սա Հայաստանի Հանրապետության Զինված ուժերի պատմության մեջ ոչ մարտական զոհերի ամենամեծ միջադեպերից է ։
Իրադարձություն
Զորամասում հրդեհը բռնկվել է հունվարի 19-ին` ժամը 01:30-ի սահմաններում։ Կառավարության նիստում ՀՀ պաշտպանության նախարար Սուրեն Պապիկյանը հայտնել է, որ նախնական վարկածով հրդեհը բռնկվել է զորամասի վառարանը ավտոբենզինով վառելու ընթացքում, ինչն արգելված է ՀՀ զինված ուժերում։ Նույն նիստում ՀՀ վարչապետ Նիկոլ Փաշինյանը հայտնել է, որ նախնական տվյալներով՝ փորձ է արվել բացել և բենզինի 5 լիտրանոց տարայով բենզին լցնել վառարանի մեջ, որի հետևանքով հրդեհն անցել է վառարանը վառել փորձող սպային, որն էլ վառվող բենզինը շպրտել է զորամասի կացարանի ուղղությամբ, մեծ հավանականությամբ՝ ոչ դիտավորյալ։ Բռնկված հրդեհը մեկուսացվել է ժամը 02:58-ին, մարվել՝ 06:33-ին։ Այրվել է շինությունը (մոտ 104 քմ) ։
Հետևանքներ
Հրդեհի հետևանքով զոհվել է 15 պարտադիր ժամկետային զինծառայող, 6 պարտադիր ժամկետային զինծառայողներ և մեկ սպա մարմնական վնասվածքներով տեղափոխվել են Գեղարքունիքի կայազորային հոսպիտալ ։
Հրդեհին հաջորդել է պաշտպանության նախարարության հաղորդագրությունը, որի համաձայն զբաղեցրած պաշտոններից ազատվել են 2-րդ բանակային կորպուսի հրամանատար գնդապետ Վահրամ Ֆրունզի Գրիգորյանը, 2-րդ բանակային կորպուսի շտաբի պետ-կորպուսի հրամանատարի տեղակալ, գնդապետ Միհրան Սերգեյի Մախսուդյանը, 2-րդ բանակային կորպուսի հրամանատարի տեղակալ թիկունքի և ԿՇԾ գծով, թիկունքի պետ՝ գնդապետ Շիրազ Գևորգի Խաչատրյանը, 2-րդ բանակային կորպուսի հրամանատարի մարտական հերթապահության գծով տեղակալ գնդապետ Արթուր Սերժիկի Օհանյանը, ՀՀ ԶՈւ թիկունքի վարչության հրդեհային անվտանգության ծառայության պետ, գնդապետ Սարգիս Ռոբերտի Մազմանյանը, բրիգադի շտաբի պետ-հրամանատարի տեղակալ, փոխգնդապետ Ռուդիկ Էդիկի Հակոբյանը, բրիգադի հրամանատարի տեղակալ թիկունքի և ԿՇԾ գծով, փոխգնդապետ Գոռ Սերգոյի Աղեկյանը, բրիգադի ինժեներական ծառայության պետ, կապիտան Տիգրան Նվերի Ղազարյանը, բրիգադի ինժեներասակրավորային վաշտի հրամանատար, կապիտան Գոռ Գեղամի Սարգսյանը ։
Քրեական գործ
ՀՀ քրեական օրենսգրքի 532-րդ հոդվածի 4-րդ մասի հատկանիշներով առերևույթ հանցագործության տարրերի առկայության փաստով կազմված փաստաթղթերը 2023 թվականի հունվարի 19-ին ուղարկվել են Քննչական կոմիտեի Զինվորական քննչական գլխավոր վարչության 5-րդ կայազորային քննչական բաժին՝ հետագա ընթացքը որոշելու համար ։
Ծանոթագրություններ
Կատեգորիա:2023 Հայաստանում Կատեգորիա:2023 աղետներ Հայաստանում Կատեգորիա:Հրդեհներ Հայաստանում
(9684) Օլիսլեջերս
(9684) Օլիսլեջերս (Olieslagers), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Ադուևշչինա
Ադուևշչինա (Адуевщина), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
(9684) Օլիսլեջերս
Միջին հեռավորությունը Արեգակից կազմում է 2,429373 ա. մ., առավելագույնը մոտենում է 2,0926 ա. մ. հեռավորության վրա և հեռանում 2,7661 ա. մ. ։ Արեգակի շուրջ մեկ ամբողջական պտույտ է կատարում 1383,06 երկրային օրվա ընթացքում, իր ուղեծրով շարժվելով միջինում 0,260293 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,91° անկյուն։
Ադուևշչինա
Բնակչությունը 2007 թվականին գրանցված տվյալներով կազմում էր 0 մարդ։
(9684) Օլիսլեջերս
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բռնչի սովորական
Բռնչի սովորական (Vibúrnum ópulus), պատկանում է ցախակեռասազգիների ընտանիքին։
Նկարագիր
Խոշոր թուփ է, որն աճում է մինչև 4 մ։ Ընձյուղները մերկ են և կարմրավուն երանգով։ Տերևները 3-5 բլթականի են և ունեն 5-10 սմ երկարություն և 5-8 սմ լայնություն։ Ծաղիկները սպիտակ են։
Ծաղկում է մայիս-հունիս ամիսներին, իսկ պտուղները հասունանում են օգոստոս-սեպտեմբեր ամիսներին։ Ցրտադիմացկուն է, լավ է աճում սննդանյութերով հարուստ սևահողերում։
Բազմանում է սերմերով, կանաչ կտրոններով և անդալիսով։ Կեղևն օգտագործվում է արյունահոսությունը դադարացնելու համար։
Տարածում
Տարածված է հիմնականում Կովկասում, Եվրոպայում, Արևմտյան Սիբիրում, Միջին Ասիայում, Հյուսիսային Աֆրիկայում։ Տարածված է նաև Շնողի գետափներին և թփուտներում։
Գրականություն
Կատեգորիա:Դեղաբույսեր Կատեգորիա:Աֆրիկայի բուսականություն Կատեգորիա:1753 թվականին նկարագրված բույսեր Կատեգորիա:Եվրոպայի բուսական աշխարհ Կատեգորիա:Ասիայի բուսական աշխարհ
Էպիֆիզ
Էպիֆիզը, կարգավորում է օրգանիզմում ռիթմիկ կամ ցիկլիկ ընթացող (օրինակ՝ օվարիալ դաշտանային ցիկլը) պրոցեսները։ Այլ պարբերական ֆունկցիաների ռիթմիկ տատանումները, որոնց ինտենսիվությունը օրինաչափորեն փոխվում է օրվա ընթացքում, կոչվում են ցիրկադային ( – շուրջ օր)։ Ցիրկադային ռիթմերով պայմանավորված՝ էպիֆիզը առաջացնում է հորմոններ և տարբերակում օրգանիզմում լուսային գրգիռների փոխարինումը մթնայինի։
Զարգացում
Մարդու էպիֆիզը սաղմնադրվում է ներարգանդային շրջանի 5–6–րդ շաբաթում՝ միջանկյալ ուղեղի արտափքման տեսքով։ Երկկենցաղների և սողունների մոտ առաջանում են մի քանի այդպիսի պարապինեալ արտափքումներ, այդ թվում նաև կենտ գագաթային աչք։ Կաթնասունների և մարդու գագաթային աչքը չի զարգանում, բայց էպիֆիզը պահպանում է լուսային գրգռիչներին պատասխանելու ունակությունը։ Վերջիններս հաղորդվում են նրան զույգ աչքերի ցանցաթաղանթից՝ սիմպաթիկ նյարդերով։ Էպիֆիզար դիվերտիկուլի պատը հաստանում է, իսկ լուսանցքը՝ խցանվում։ Նույն արտափքումից էպենդիմը հաստանում է՝ առաջացնելով հավելյալ սուբկոմիսուրալ օրգան, որը հետագա զարգացման ընթացքում մտնում է էպիֆիզի կազմության մեջ։
Կառուցվածք
Արտաքինից էպիֆիզը շրջապատված է շարակցահյուսվածքային թաղանթով, որից դեպի գեղձ են գնում ճյուղավորվող խտրոցներ՝ գոյացնելով նրա հենքը և բաժանելով պարենքիման բլթակների։ Պինեալ պարենքիմայում տարբերում են 2 տեսակի բջիջ՝ սեկրետ առաջացնող պինեալոցիտներ (endocrinocytus pinealis) և նեցուկային գլիալ (gliocytus centralis) բջիջներ։ Պինեալոցիտները բաշխված են բլթակների կենտրոնական մասում, փոքր– ինչ ավելի խոշոր են նեցուկային նեյրոգլիալ բջիջներից, ձևով բազմանկյուն են, ունեն բշտաձև կորիզներ՝ խոշոր կորիզակներով։ Պինեալոցիտի մարմնից անջատվում են երկար ելուստներ, ճյուղավորվում դենդրիտների նման՝ միահյուսվելով գլիալ բջիջների ելուստներին։ Ելուստները, լախտաձև լայնանալով, ուղղվում են դեպի մազանոթներ և հպվում նրանց։ Այդ լախտաձև լայնացումների ցիտոպլազմայում կան օսմիոֆիլ հատիկներ, վակուոլներ և միտոքոնդրիումներ։ Կան բջիջներ, որոնք գտնվում են տարբեր ֆունկցիոնալ վիճակներում, և կան բջիջներ, որոնք ենթարկվում են տարիքային փոփոխությունների։ Պինեալոցիտների ցիտոպլազմայում հայտնաբերվում են բազմաթիվ միտոքոնդրիումներ, լավ զարգացած Գոլջիի կամպլեքս, լիզոսոմներ, ագրանուլյար էնդոպլազմատիկ ցանցի բշտիկներ, ռիբոսոմներ և պոլիսոմներ։ Գլիալ բջիջները գերակշռում են բլթակների ծայրամասերում։ Դրանց ցիտոպլազման աղքատ է, կորիզները՝ խտացած։ Ելուստները ուղղվում են դեպի միջբլթակային շարակցահյուսվածքային խտրոցները՝ կազմելով բլթակի յուրահատուկ եզրային երիզ։
Ֆունկցիաներ
Կլինիկական և էքսպերիմենտալ ուսումնասիրությունները ցույց են տալիս, որ էպիֆիզը դանդաղեցնում է սեռական համակարգի զարգացումը, որովհետև ոչ սեռահասուն կենդանիների մոտ այդ գեղձի քայքայումը, թերզարգացումը կամ հեռացումը հանգեցնում է անժամանակ սեռական հասունացման։ Էպիֆիզի արգելակող ազդեցությունը սեռական ֆունկցիաների վրա պայմանավորված է մի քանի գործոններով։ Նախ՝ պինեալոցիտները արտադրում են սերոտոնին, որը հենց այդտեղ էլ դառնում է մելատոնին։ Այդ նեյրոամինը, ըստ երևույթին, թուլացնում կամ ընկճում է հիպոթալամուսի գոնադոլիբերինի և հիպոֆիզի առաջին բլթի գոնադոտրոպինի արտազատումը։ Պինեալոցիտները արտադրում են նաև մի շարք սպիտակուցային հորմոններ, այդ թվում՝ հակաանտիգոնադոտրոպին, որը թուլացնում է լյուտրոպինի արտազատումը հիպոֆիզի առաջային բլթում։ Անտիգոնադոտրոպինի հետ պինեալոցիտները առաջացնում են մեկ այլ սպիտակուցային հորմոն, որը բարձրացնում է կալիումի քանակը արյան մեջ, հետևաբար՝ մասնակցում է հանքային փոխանակության կարգավորմանը։
Կարգավորում
Սիմպաթիկ նյարդաթելերը, որոնք մտնում են էպիֆիզ և վերջանում նրա բլթակների պարենքիմայում, սկիզբ են առնում սահմանային ցողունի վերին պարանոցային հանգույցներից։ Սիմպաթիկ գրգիռները էպիֆիզում արագացնում են սերոտոնինի վերածումը մելատոնինի։
Տարիքային փոփոխություններ
Մարդու էպիֆիզը առավելագույն զարգացման հասնում է կյանքի 5–6–րդ տարում, որից հետո, չնայած գործունեությունը շարունակվում է, բայց սկսվում է նրա տարիքային հետաճը։ Պինեալոցիտների մի մասը ապաճում է, իսկ հենքը աճում է նրա մեջ, ավելանում են ֆոսֆոտային և կարբոնատային աղերի կուտակումները՝ շերտավոր գնդերի ձևով, որոնք կոչվում են ուղեղային ավազ։
Աղբյուրներ
Կատեգորիա:Ներզատական համակարգ Կատեգորիա:Գլխուղեղ
Պինեբերգ (շրջան)
Պինեբերգ  (Kreis Pinneberg), շրջան է Գերմանիայում։ Շրջանի կենտրոնն է Պինեբերգ քաղաքը։ Զբաղեցնում է 664,11 կմ2։ Բնակչությունը 299 392 մարդ է։ Բնակչության խտությունը 450 մարդ/կմ2։
Շրջանի պաշտոնական կոդը 01 0 56 է։ Շրջանում 49 համայնք կա ։
Ծանոթագրություններ
Կատեգորիա:Գերմանիայի շրջաններ
Սվետլանա Ագապիտովա
Սվետլանա Յուրևնա Ագապիտովա (Светлана Юрьевна Агапитова, ), ռուս իրավապաշտպան, հասարակական և պետական գործիչ ։ Սանկտ Պետերբուրգում երեխաների իրավունքների հանձնակատար։
Կենսագրություն
Սվետլանա Ագապիտովան ծնվել է 1964 թվականի փետրվարի 8-ին, Լենինգրադում։ 1986 թվականին ավարտել է Լենինգրադի պետական համալսարանի ժուռնալիստիկայի ֆակուլտետը։ 2012 թվականին ավարտել է Ռուսաստանի Դաշնության նախագահին կից ազգային տնտեսության և պետական կառավարման ակադեմիան՝ ստանալով իրավաբանի որակավորում։
1989 թվականին Ագապիտովան դարձել է IMA-PRESS տեղեկատվական և գովազդային գործակալության հիմնադիրը։ 1991 թվականից աշխատել է ГТРК «Петербург — 5-й канал»-ում, եղել է «Информ-ТВ»-ի թղթակից, խմբագիր, մեկնաբան, «У всех на виду» և «Пять вечеров» հաղորդումների հեղինակ և վարող։ «Россия» հեռուստաալիքով եղել է «Погода в доме» և «Детский вопрос» հաղորդումների հեղինակը և վարողը։ 2009 թվականի դեկտեմբերի 23-ին Սանկտ Պետերբուրգում ստանձնել է երեխայի իրավունքների հանձնակատարի պաշտոնը։ 2015 թվականի հունվարի 21-ին Սանկտ Պետերբուրգում վերընտրվել է Երեխայի իրավունքների հանձնակատարի պաշտոնում։
Ամուսնացած է, ունի չորս երեխա։
Բազմիցս մեղադրվել է Ռուսաստանի ուղղափառ ակտիվիստների կողմից աբորտի, համասեռամոլության և սոդոմիայի խթանման համար    ։
Ավանդ
Սվետլանա Ագապիտովայի կողմից իրականացված օրենսդրական նախաձեռնությունները `
Քննադատություն
2014 թվականի դեկտեմբերի 27-ին Դիմիտրի Սմիրնովը հավատացյալներին դիմեց՝ թույլ չտալ Սանկտ Պետերբուրգում երեխաների իրավունքների հանձնակատար Սվետլանա Ագապիտովայի վերընտրվելը։ Սվետլանա Ագապիտովան մանրամասն պատասխանեց Դիմիտրի Սմիրնովին և հայտարարեց աշխատանքային հեղինակությունը պաշտպանելու համար դատական հայց ներկայացնելու մտադրության մասին ։ Սվետլանա Ագապիտովան վերընտրվեց 2015 թվականի հունվարին «ձայների մեծ առավելությամբ» ։ Այնուհետև տարաձայնություն առաջացավ հայտնի դերասան Ալեքսեյ Պանինի և Սվետլանա Ագապիտովայի միջև։ Պանինը իրեն անհարգալից պահեց, մեղադրեց օմբուդսմենին՝ իր և իր դստեր առնչությամբ օրենքը խախտելու մեջ  ։
VKontakte սոցիալական ցանցում ստեղծվել է Ագապիտովայի հակառակորդների խումբ АГАПАТОВА.net խումբը։
Պատասխան քննադատությանը
Դիմիտրի Սմիրնովի դիմումը քննադատվեց ավետարանչական գիտնական և հրապարակախոս Անդրեյ Դեսնիցկու կողմից «ուղղափառության քողի ներքո թշնամություն քարոզելու և վատաբանելու մի մարդու, ով իսկապես քրիստոնեական շատ գործեր է արել» ։
Արտաքին հղումներ
Կատեգորիա:Երեխաների իրավունքներ Կատեգորիա:Ռուս հեռուստաանձինք Կատեգորիա:Ռուս իրավապաշտպաններ Կատեգորիա:Կին իրավապաշտպաններ Կատեգորիա:Ռուս լրագրողներ Կատեգորիա:Ռուս հասարակական գործիչներ Կատեգորիա:Ռուս պետական գործիչներ Կատեգորիա:Խորհրդային լրագրողներ
Խանջի-Գազլո
Խանջի-Գազլո (ხანჯი-გაზლო), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 380 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մառնեուլի շրջան
Լուսան (համաստեղություն)
Լուսան, համաստեղություն հյուսիսային երկնքում։ Շատ նոսր համաստեղություն է։ Համաստեղության ամենապայծառ աստղերը կեռմանաձև գիծ են կազմում։
Պատմություն
Այս համաստեղությունը 1660 թ. մտցրել է Յոհանես Հևելիուսը՝ Մեծ Արջի և Կառավար համաստեղությունների միջև եղած բաց տարածությունը լցնելու համար։ Համաստեղության այս անունը տալը մեկնաբանում էր այսպես. «Երկնքի այս մասում աստղերն այնքան մանր են, որ դրանք տարբերելու և ճանաչելու համար լուսանի աչքեր են պետք»։ Հևելիուսը նաև ավելացրել է. «Ում դուր չի գալիս իմ ընտրածը, կարող է ինքն այստեղ նկարել իր ուզածը»։
(1799) Կուսեվիցկի
Միջին հեռավորությունը Արեգակից կազմում է 3,026709 ա. մ., առավելագույնը մոտենում է 2,6596 ա. մ. հեռավորության վրա և հեռանում 3,3938 ա. մ. ։ Արեգակի շուրջ մեկ ամբողջական պտույտ է կատարում 1923,33 երկրային օրվա ընթացքում, իր ուղեծրով շարժվելով միջինում 0,187175 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,51° անկյուն։
Արտաքին հղումներ
Կատեգորիա:1950 թվականին հայտնաբերված աստղագիտական մարմիններ Կատեգորիա:Ինդիանայի համալսարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ստարոզոլոտովսկի
Ստարոզոլոտովսկի (Старозолотовский), գյուղ (խուտոր) Ռուսաստանի Դաշնության Ռոստովի մարզի Կոնստանտինովսկի շրջանում։ Մտնում է Կոնստանտինովսկի գյուղական համայնքի կազմի մեջ։
Կատեգորիա:Ռոստովի մարզի Կոնստանտինովսկի շրջանի բնակավայրեր Կատեգորիա:Ռուսաստանի խուտորներ
Անգիս
Անգիս, գյուղ Արևմտյան Հայաստանում, Վանի վիլայեթի Բերկրիի գավառակում ։ Գտնվում էր Բերկրի քաղաքից 35 կմ հարավ-արևելք։
Աշխարհագրություն
Գյուղից հյուսիս ընկած են բարձրադիր լեռներ։
Ծանոթագրություններ
Կատեգորիա:Արևմտյան Հայաստանի գյուղեր
Բրայհեր
Բրայհեր, կղզին (Bryher, կելտերեն՝ Breyer) Սիլլի կղզիների բնակեցված հինգ կղզիներից ամենափոքրն է։ Այն ունի մոտ մեկ կիլոմետր լայնություն և երկու կիլոմետր երկարություն։
Տարածքը կազմում է 134 հեկտար։ Կղզու հյուսիսում 42 մետր հեռավորության վրա գտնվում է Շիփման Հեդ կղզյակը։ Բրայհերին ամենամոտ գտնվող կղզին Տրեսկոն է, որից այն բաժանվում է Տրեսկոյի ջրանցքով։
Կառուցվածք
Կղզին քարքարոտ է։ Այստեղ է գտնվում «Դժոխային Ծովախոռոչը», որը հնում հայտնի էր իր վտանգներով։ Ասվում էր, որ այստեղ խորտակվել էին բազմաթիվ նավեր, բայց հետագայում ապացուցվել է, որ այդ բոլոր նավերը խորտակվել էին մինչև կղզի հասնելը։ Բրայհերի կենտրոնում գտնվում է մի գինետուն, որտեղ նկարահանվել է հեռուստատեսային մի ծրագիր «Մարտահրավեր Աննեկային» վերնագրով։ Կղզում կան երեք գիտահետազոտական կենտրոններ։
Հետաքրքությունները և փոխադրամիջոցներ
Կղզում գործում է Դժոխային ծովախոռոչ անունով հյուրանոցը։ Կան նաև հյուրանոցատիպ քոթեջներ։ Կան երկու նավամատույցներ, որտեղ կանգնում են նավեր, որոնք տուրիստներին շրջեցնում են Բրայհերով և մյուս կղզիներով։ Կղզում կան յոթ տեսակի հազվագյուտ հանդիպող ծովային թռչուններ։ Բրայհերում գործում է Սրբերի Կղզին։ Կղզին հայտնի է իր բնական գեղեցկություններով։ 2011 թվականի տվյալներով կղզում ապրում է 78 բնակիչ։
Կատեգորիա:Սիլլի կղզիներ Կատեգորիա:Միացյալ Թագավորության կղզիներ
Տաալիկու
Տաալիկու (Taaliku), գյուղ Էստոնիայի Սաարեմաա նահանգի Օռիսաառե շրջանում։
Արտաքին հղումներ
Կատեգորիա:Էստոնիայի Սաարեմաա նահանգի Օռիսաառե շրջանի բնակավայրեր Կատեգորիա:Էստոնիայի գյուղեր
Ստիչնովսկի (Կոնստանտինովսկի շրջան)
Ստիչնովսկի (Стычновский), ավան Ռուսաստանի Դաշնության Ռոստովի մարզի Կոնստանտինովսկի շրջանում։ Ստիչնովսկի գյուղական համայնքի վարչական կենտրոնն է։
Կատեգորիա:Ռոստովի մարզի Կոնստանտինովսկի շրջանի բնակավայրեր Կատեգորիա:Ռուսաստանի ավաններ
Դալգով Դյոբերից
Գտնվում է Հաֆելլանդ շրջանի կազմում։ Բնակչությունը 8636 մարդ է (ըստ 2010 թվականի դեկտեմբերի 31-ի տվյալների) ։ Զբաղեցնում է 65,94 կմ² տարածք։ Պաշտոնական կոդ՝ 12 0 63 056։
Արտաքին հղումներ
Կատեգորիա:Գերմանիայի քաղաքներ
Կիզիլ-Յուլ (գյուղ, Միշկինսկի շրջան)
Կիզիլ-Յուլ (Кызыл-Юл, Ҡыҙыл Юл), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 27 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Միշկինսկի շրջանի բնակավայրեր
Բայրակ (գյուղ, Պոլտավայի շրջան)
Բայրակ (Байрак), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Բայրակ գյուղում բնակվում էր 83 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Պոլտավայի շրջանի բնակավայրեր Կատեգորիա:Ուկրաինայի գյուղեր
Անձնական հիգիենա
Անձնական հիգիենա, հիգիենային կանոնների ամբողջություն, որոնց կատարումը նպաստում է մարդու առողջության պահպանմանն ու ամրապնդմանը։ Անձնական հիգիենան ընդգրկում է ընդհանուր հիգիենային կանոնները, որոնք նույնն են ցանկացած տարիքի մարդկանց համար, մտավոր և ֆիզիկական աշխատանքի ճիշտ հաջորդականությունը, ֆիզկուլտուրայով զբաղվելը, լիարժեք սննդի կանոնավոր ընդունումը, աշխատանքի և ակտիվ հանգստի հաջորդականությունը, լիարժեք քունը։
Մարմնի հիգիենա
Նեղ իմաստով անձնական հիգիենան ընդգրկում է մարմնի, սպիտակեղենի, հագուստի, բնակարանի, ինչպես նաև սննդի պատրաստման ժամանակ մաքրության պահպանման հիգիենային պահանջները, որոնցից առաջնահերթը մարմնի մաքրության պահպանումն է։ Հաշվված է, որ 1 շաբաթվա ընթացքում մարդու մաշկի մակերևույթի վրա ճարպագեղձերն արտազատում են 100-800 գ մաշկաճարպ, իսկ քրտնագեղձերը՝ 3,5-7 լ քրտինք։ Դրա համար մաշկը պետք է ժամանակին և կանոնավոր լվանալ, այլապես խանգարվում են նրա պաշտպանական հատկությունները և մաշկածածկույթներում մշտապես բնակվող միկրոօրգանիզմների փոխադարձ կապը, ստեղծվում են նպաստավոր պայմաններ թարախածին մանրէների, մակաբույծ սնկիկների և վնասակար այլ միկրոօրգանիզմների բազմացման համար։
Հատկապես հեշտությամբ են կեղտոտվում մարմնի բաց մասերը։ Հաստատված է, որ մաքուր լվացած ձեռքերի վրա բակտերիային կուլտուրան քսելուց 10 րոպե անց բակտերիաների թիվը նվազում է 85%-ով, իսկ չլվացած մաշկի վրա՝ 20 րոպե անց՝ միայն 5%-ով։ Հատկապես շատ բակտերիաներ են հայտնաբերվում եղունգների տակ (ձեռքի մաշկի վրա գտնվող մանրէների մոտ 95%-ը), դրա համար խիստ կարևոր է եղունգների ճիշտ խնամքը և ձեռքերի լավ լվանալը։ Ձեռքերի մաքրությունը պարտադիր պայման է հասարակական սննդի հիմնարկներում աշխատողների, տանը կերակուր պատրաստողների համար։ Պատահական չէ, որ դիզենտերիան անվանում են «կեղտոտ ձեռքերի հիվանդություն»։ Անձնական հիգիենայի կանոնները պետք է երեխաներին սովորեցնել վաղ մանկական տարիքից։
Մաշկը մաքրելու հիմնական միջոցները ջուրն ու օճառն են։ Լվացվելու համար օգտագործում են ձեռքի օճառ, գերադասելի է փափուկ ջուրը։ Յուրաքանչյուրը պետք է գիտենա իր մաշկի առանձնահատկությունները (չոր, ճարպոտ, բնականոն) և դա հաշվի առնի այն խնամելիս։ Ցանկալի է ցնցուղ ընդունել ամեն օր, հատկապես աշխատանքից հետո՝ կապված մաշկի կեդտոտման և ուժեղ քրտնարտադրության հետ։ Նույնը խորհուրդ է տրվում նաև քրտնոտությամբ տառապող մարդկանց։ Ջրի ջերմաստիճանը պետք է լինի 37-38 °C-ից ոչ բարձր։ Եթե բնակարանը զուրկ է ջրամատակարարումից և ցնցուղային հարմարանքներից, ապա տաք ջրով և օճառով պետք է լվանալ մարմնի բաց մասերը, անութային փոսերը, կաթնագեղձերի տակի մաշկը և հաճախակի փոխել սպիտակեղենը։ Լողասենյակում կամ բաղնիքում օճառով և սպունգով լողանալն անհրաժեշտ է շաբաթը 1 անգամից ոչ պակաս։ Լողանալիս, հատկապես սպունգ օգտագործելիս, մաշկը մերսվում է, լավանում են արյունամատակարարումը և մարդու ընդհանուր ինքնազգացողությունը։ Լողանալուց հետո օգտակար է մաշկածալքերը լոսյոնով մաքրելը։ Երեկոյան, հատկապես ամռանը, հարկավոր է ոտքերն օճառով լվանալ ամեն օր։ Միջմատային ծալքերի շփաբորբի, հարուկների ժամանակ պետք է դիմել բժշկի, քանի որ ոտքերի մաշկի ամբողջականության խախտման դեպքում հեշտությամբ կարող են առաջանալ մաշկի սնկիկային հիվանդություններ։ Կոշտուկներ ի հայտ գալիս անհրաժեշտ է համապատասխան միջոցներով վերացնել։
Ընդհանուր հիգիենային միջոցառումների հետ մեկտեղ անձնական հիգիենան ընդգրկում է նաև արտաքին սեռական օրգանների խնամքը։ Այդ հատուկ հիգիենային միջոցառումները հարկավոր է սկսել երեխայի ծնվելու պահից և կիրառել մշտապես։
Հագուստի հիգիենա
Անձնական հիգիենայում կարևոր տեղ են գրավում ներքնաշորի, հագուստի մաքրությունը, գուլպաները (կիսագուլպաները) ամեն օր փոխելը՝ հատկապես գերքրտնոտության ժամանակ։ Մարմնի և հագուստի մաքրությունն անիմաստ է դառնում, եթե բնակարաններում, խոհանոցում և արտադրությունում չեն պահպանվում հիգիենայի կանոնները։
Ընտանիքում յուրաքանչյուրին խորհուրդ է տրվում ունենալ առանձին անկողին, առանձին երեսսրբիչ և ցամքոց։ Խորհուրդ է տրվում քնել գիշերանոցով (ննջազգեստ)։
Այս բոլոր հիգիենային միջոցառումներն անհրաժեշտ են ամեն օր, սակայն խիստ կարևոր են դառնում այնպիսի դեպքերում, երբ ընտանիքում որևէ մեկը հիվանդանում է, քանի որ հիգիենային պահանջների խախտումները բացասաբար են անդրադառնում հիվանդին շրջապատողների՝ հատկապես երեխաների առողջության և աշխատունակության վրա։
Հիգիենայի պահպանում
Աղջկա սեռական օրգաններն անհրաժեշտ է պահել բացառիկ մաքուր վիճակում, քանի որ դրանք շատ նուրբ են, հեշտությամբ վնասվում են և վարակի հանդեպ ցածր դիմադրողականություն ունեն։ Համապատասխան խնամքի բացակայության դեպքում կարող է առաջանալ ամոթույքաբորբ։ Ամեն անգամ միզելուց և կղելուց հետո անհրաժեշտ է երեխայի սեռական օրգանները լվանալ եռացրած գոլ ջրով, այնուհետև մաշկը սրբել փափուկ, մաքուր սրբիչով։ Մաշկի գրգռման, շփաբորբի չնչին ախտանշանների դեպքում հարկավոր է բարակ շերտով քսել նախապես եռացրած բուսական յուղ կամ ցանել մանկական ցանափոշի։ Նախապես պետք է ձեռքերը լավ լվանալ։
Հիգիենայի պահպանումը վաղ հասակում
Վաղ մանկական տարիքից երեխաներին պետք է սովորեցնել որոշակի ժամանակում աղիքների ամենօրյա դատարկմանը և կանոնավոր միզարձակմանը։ Ուղիղ աղիքի և միզապարկի չափից ավելի լցվելը բացասաբար է ազդում այդ օրգանների գործունեության վրա, իսկ աղջիկների մոտ կարող է առաջացնել արգանդի անկանոն դիրք, որը հետագայում մի շարք խանգարումների (օրինակ՝ ցավոտ դաշտան) պատճառ է դառնում։ 5-6 տարեկանից սկսած, երբ երեխան արդեն տիրապետում է հիմնական հիգիենային կանոններին, նրան հարկավոր է սովորեցնել սեռական օրգանների ինքնուրույն խնամքը։ Երեխայի սեռական օրգանների ամենօրյա զգույշ լվացումները սեռական գրգռվածություն չեն առաջացնում։ Դրան հակառակ, մեզը, կղանքի մնացորդները կարող են սեռական օրգանների գրգռվածության և քորի պատճառ դառնալ։ Երեխաները պետք է կրեն հարմար վարտիք, որպեսզի շարժումները չկաշկանդվեն և սեռական օրգանները չսեղմվեն։
Ձմռանը և ամռանը մրսելուց և արտաքին սեռական օրգաններն աղտոտելուց խուսափելու համար աղջիկները պետք է հագնեն կիպ վարտիք և ամեն օր փոխեն այն։ Հեշտոցի արտազատուկը, որն ունենում են նաև աղջնակները, մեզի հետ ընկնում է վարտիքի վրա, կոշտանում և գրգռում է արտաքին սեռական օրգանների մաշկն ու լորձաթաղանթները։ Այդ արտազատուկներում մանրէները լավ զարգանում են և առաջացնում արտաքին սեռական օրգանների ու հեշտոցի բորբոքում (վուլվովագինիտ)։ Հիգիենային կանոնների խախտման հետ մեկտեղ սեռական օրգանների հիվանդությունների պատճառ կարող են դառնալ վարակիչ հիվանդությունները (կարմրուկ, քութեշ, դիֆթերիա և այլն)։ Ոչ բնականոն արտազատուկի և բորբոքման այլ ախտանշանների առկայության դեպքում պետք է դիմել բժշկի։
Հիգիենայի պահպանումը դպրոցական հասակում
Դպրոցական տարիքում հատկապես կարևոր է, որ երեխաները լինեն մաքուր օդում, գտնվեն շարժման մեջ, կանոնավոր զբաղվեն ֆիզկուլտուրայով, պահպանեն ուսումնական պարապմունքների և հանգստի հաջորդականությունը, քնի ռեժիմը։ Ֆիզիկական գերբեռնվածությունը, դպրոցում և տանը դասերը սովորելիս երկարատև նստելը կարող են ողնաշարի ծռումների և կոնքի ոսկրերի ձևախախտման պատճառ դառնալ։
Ինչպես ուսուցիչները, այնպես էլ ծնողները, պետք է հետևեն երեխաների ճիշտ կեցվածքին։ Անհրաժեշտ է, որ տանը պարապելու համար նախատեսված սեղանը և աթոռը համապատասխանեն երեխայի հասակին և ճիշտ լուսավորված լինեն, հարկավոր է հետևել, որ երեխայի մոտ չառաջանան կարճատեսություն և հեռատեսություն։ Սեռական հասունացման տարիքում, երբ վերակազմավորվում են նյարդային և ներզատիչ համակարգերը ու լարվում են հարմարվողական բոլոր մեխանիզմները, հատկապես կարևոր են ֆիզկուլտուրայով կանոնավոր զբաղվելը, նյարդային համակարգի վրա բարերար ազդող կոփող արարողությունները։
Կնոջ հիգիենա
Դեռահասության տարիքում աղջիկը պետք է լրիվ պատկերացում ունենա անձնական հիգիենայի ընդհանուր կանոնների մասին և յուրացնի իր խնամքի բոլոր անհրաժեշտ սովորությունները։ Անհրաժեշտ է նրան նախօրոք նախապատրաստել դաշտանի ի հայտ գալուն։ Մայրը կամ ավագ քույրը, դպրոցական բուժաշխատողները կամ ուսուցչուհին աղջիկներին մատչելի ձևով պետք է բացատրեն կնոջ օրգանիզմի անատոմիաֆիզիոլոգիական առանձնահատկությունների մասին, որ սեռական օրգաններից արյան արտադրությունը բնականոն երևույթ է և պետք է կանոնավոր կերպով կրկնվի։ Այդպիսի նախապատրաստության բացակայության դեպքում դյուրագրգիռ աղջիկների մոտ կարող է առաջանալ հոգեկան վնասվածք, և դրա հետևանքով՝ դաշտանային ցիկլի խանգարում։ Եթե դաշտանն ուղեկցվում է արյան մեծ կորստով, անհրաժեշտ է դիմել գինեկոլոգի։
Դաշտանի ժամանակ, օրգանիզմի պաշտպանական ուժերի նվազման և արգանդի լորձաթաղանթի վերքային մակերևույթի առկայության հետ կապված, սեռական օրգաններն ավելի ընկալունակ են վարակի հանդեպ։ Դրա համար այդ օրերին խիստ կարևոր է հետևել սպիտակեղենի և մարմնի մաքրությանը։ Հարկավոր է աղջիկներին սովորեցնել դաշտանի ժամանակ անհրաժեշտ հիգիենային կանոնները։ Դաշտանի բնականոն ընթացքի ժամանակ պարապմունքները և ապրելակերպը փոխելու կարիք չի լինում։ Ֆիզկուլտուրայով զբաղվել թույլատրվում է, սակայն հարկավոր է խուսափել թռիչքներ և ծանր ֆիզիկական վարժություններ կատարելուց, ինչպես նաև սպորտի որոշ ձևերից (հեծանիվ, լող)։ Մրցումներին մասնակցել չի թույլատրվում։ Հարկավոր է զգուշանալ մարմինը (հատկապես ոտքերը և որովայնի ստորին հատվածը) մրսեցնելուց։ Լողանալ կարելի է ցնցուղի տակ։ Լոգանք կարելի է ընդունել միայն գոլ ջրով, որպեսզի արյան անոթները չլայնանան կամ չնեղանան։ Հարկավոր է արտաքին սեռական օրգանները լվանալ եռացրած գոլ ջրով և օճառով՝ օրական 2 անգամից ոչ պակաս։ Սկզբում պետք է լվանալ արտաքին սեռական օրգանները, այնուհետև ազդրերի մաշկը և վերջում՝ հետանցքի շրջանը։ Անմիջապես տաշտակի մեջ լվացվել չի կարելի։
Դաշտանի ժամանակ խորհուրդ է տրվում օգտագործել թանզիֆից և բամբակից պատրաստած հատուկ հիգիենային փաթեթ (միջադիր), որը կարելի է ձեռք բերել դեղատներում կամ կտրել երկտակ թանզիֆի շերտից՝ երկարությունը՝ 30-35 սմ, լայնությունը՝ 5-7 սմ։ Փաթեթի ներսի կողմի ծայրերից մեկում հարկավոր է անցք բացել և այդտեղով բամբակի խծուծ դնել։ Փաթեթը պետք է փոխել օրը մի քանի անգամ, որպեսզի ներծծված արյունը չչորանա և շեքի մաշկը չվնասի (վերջինս նպաստում է վարակի հարուցիչների ներթափանցմանը)։ Բացի այդ, հարկավոր է ունենալ բամբակե գործվածքից կամ տրիկոտաժից կարված մի քանի վարտիք կամ լողավարտիք, որը նույնպես պետք է հաճախակի փոխել։ Լվանալուց հետո արդուկել։